A BIZOTTSÁG 388/2009/EK RENDELETE
(2009. május 12.)
az 1234/2007/EK tanácsi rendeletnek a gabonafélék és a rizs feldolgozásával előállított termékek import- és exportrendszere tekintetében történő alkalmazása részletes szabályainak megállapításáról
(kodifikált változat)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel, a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről („az egységes közös piacszervezésről szóló rendelet”) szóló, 2007. október 22-i 1234/2007/EK tanácsi rendeletre (1) és különösen annak 4. cikkével összefüggésben értelmezett 143., 170., 187. cikkére,
mivel:
(1)
Az 1418/76/EGK és az 1766/92/EGK tanácsi rendeleteknek a gabonafélék és a rizs feldolgozásával előállított termékek import- és exportrendszere tekintetében történő alkalmazása részletes szabályainak megállapításáról, valamint a gabonafélék és a rizs import- és exportengedélyezési rendszerének alkalmazására vonatkozó különös részletes szabályok megállapításáról szóló, 1995. május 23-i 1162/95/EK rendelet módosításáról szóló, 1995. június 29-i 1518/95/EK bizottsági rendeletet (2) jelentősen módosították (3). Az áttekinthetőség és érthetőség érdekében ezt a rendeletet kodifikálni kell.
(2)
A Közösséget kötő nemzetközi kötelezettségeknek megfelelően indokolt szabályozni a gabonafélék és a rizs felhasználásával készült feldolgozott termékek tekintetében harmadik országokkal folytatott kereskedelemre vonatkozó importvámok és visszatérítések rendszerének alkalmazását - a keveréktakarmányok kivételével -, amelyekre vonatkozóan külön szabályozás született.
(3)
A visszatérítésnek arra kell irányulnia, hogy kiegyenlítse a termékek Közösségen belüli ára és a világpiaci ár közötti különbséget. Ebből a célból a visszatérítés meghatározásának kritériumait alapvetően az alaptermékek Közösségen belüli és kívüli áraira, a feldolgozott termékek világpiacon történő értékesítésének lehetőségeire és feltételeire való hivatkozással indokolt megállapítani.
(4)
Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
ELFOGADTA EZT A RENDELETET:
1. cikk
E rendelet alkalmazásában:
a)
„feldolgozott termék”:
i.
az 1234/2007/EK rendelet I. melléklete I. részének d) pontjában felsorolt termékek vagy termékcsoportok, kivéve az ex 2309 KN-kód alá tartozó termékeket;
ii.
az 1234/2007/EK rendelet I. melléklete II. részének c) pontjában felsorolt termékek vagy termékcsoportok;
b)
„alaptermék” az 1234/2007/EK rendelet I. melléklete I. részének a) és b) pontjában felsorolt gabonafélék, továbbá a hivatkozott rendelet I. melléklete II. részének b) pontjában említett törmelékrizs.
2. cikk
(1) A feldolgozott termékekre nyújtható visszatérítést a következőket figyelembe véve kell meghatározni:
a)
az alaptermékek árának a Közösségen belüli és világpiaci alakulása;
b)
a kérdéses termék gyártásához szükséges alaptermékek mennyisége, és adott esetben ez utóbbiak egymással való felcserélhetősége;
c)
az azonos feldolgozási folyamatból és azonos alaptermékből nyert különböző termékekre alkalmazandó visszatérítések lehetséges összegződése;
d)
a feldolgozott termékek világpiacon történő értékesítésének lehetőségei és feltételei.
(2) A visszatérítéseket legalább havonta egyszer kell rögzíteni.
3. cikk
(1) A visszatérítést az 1342/2003/EK bizottsági rendelet (4) 14. és 15. cikkének megfelelően kell kiigazítani. A kiigazítást az alaptermék tonnájára vetítve, a visszatérítésnek azzal az összeggel való növelése, illetve csökkentése útján kell végrehajtani, amely az 1342/2003/EK rendelet 14. cikkének (1) és (3) bekezdésében említett egyes kiigazításokból következik, megszorozva a visszatérítést az ezen rendelet I. mellékletének 4. oszlopában szereplő, a kérdéses feldolgozott termékre vonatkozóan megadott együtthatóval.
(2) Az 1234/2007/EK rendelet 164. cikke (4) bekezdésének és 166. cikke első albekezdésének alkalmazásában a nulla összeget nem lehet visszatérítésnek tekinteni, következésképpen arra az 1342/2003/EK rendelet 15. cikkének (1) bekezdésében említett kiigazítást nem lehet alkalmazni.
4. cikk
(1) A tagállamok minden nap (brüsszeli idő szerint) 15 óra előtt értesítik a Bizottságot azokról a mennyiségekről, amelyekre exportengedélyt kértek.
(2) Gabona és rizs felhasználásával készült, az 1234/2007/EK rendelet 162. cikke (1) bekezdésének b) pontjában említett feldolgozott termékek esetében a tagállamok minden héten szerdáig, a visszatérítéssel és visszatérítés nélkül exportált termékek szerinti bontásban tájékoztatják a Bizottságot az előző hét tekintetében a 3846/87/EGK bizottsági rendelet (5) I. mellékletében meghatározott minden egyes termékkódra vonatkozóan azokról a mennyiségekről, amelyekre engedélyt adtak ki.
5. cikk
(1) Ha egy vagy több termék esetében teljesülnek az 1234/2007/EK rendelet 187. cikkében említett feltételek, a Bizottság a következő intézkedéseket hozhatja:
a)
exportadó alkalmazása. Ezt az adót a Bizottság hetente egyszer rögzíti. Mértéke a rendeltetési helytől függően eltérő lehet;
b)
az exportengedélyek kibocsátásának teljes vagy részleges felfüggesztése;
c)
az elbírálás alatt lévő exportengedély-kérelmek teljes vagy részleges elutasítása.
(2) Az (1) bekezdés a) pontjában említett exportadó a vámkezelés elvégzésének napján alkalmazandó exportadó.
Az érintettnek az engedélykérelemmel egy időben beterjesztett kérésére azonban az engedély érvényességi ideje alatt teljesítendő kiviteli ügyletre az engedélykérelem benyújtásának napján alkalmazandó exportadót kell alkalmazni.
(3) A Bizottság értesíti döntéséről a tagállamokat, és döntését közzéteszi.
6. cikk
A hamutartalom, a zsírtartalom, a keményítőtartalom és a denaturálási folyamat megállapítására használt módszereket, valamint az e rendeletnek az import- és exportrendszer tekintetében történő alkalmazásához szükséges bármely más analitikai módszert - szükség szerint - az 1234/2007/EK rendelet 195. cikkének (2) bekezdésében említett eljárásnak megfelelően kell meghatározni.
7. cikk
Az 1518/95/EK rendelet hatályát veszti.
A hatályon kívül helyezett rendeletre történő hivatkozások e rendeletre való hivatkozásnak tekintendők, és a III. mellékletben szereplő megfelelési táblázattal összhangban kell őket értelmezni.
8. cikk
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2009. május 12-én.